Gudmund Hatt

**Gudmund Hatt** (1884–1960) var en dansk arkeolog og kulturgeograf; senere professor i kulturgeografi ved Københavns universitet i årene 1929–1945. 

I september 1939 ble han utnevnt til æresmedlem av Det Norske Geografiske Selskab ved dettes 50-årsjubileum, for sin «*originale og fortjenstfulle utforskning av åkerbrukets og bosetningens utvikling i Danmark*».

## Karriere
Hatt var sønn av den lokale læreren i den lille stasjonsbyen Vildbjerg, og tok eksamen artium i 1904. Deretter reiste han i 1905 til USA, hvor han arbeidet med kjemi, og i perioden 1906–1907 studerte han etnografi ved Harvard University. Etter at han kom tilbake til Danmark, holdt han et foredrag om indianere og deres tilværelse på den tiden. Dette gjorde ham ikke videre populær, da man ikke likte hans nøkterne realistiske skildringer.
 
I 1911 giftet han seg med malerinnen og etnografen Emilie Demant (1873–1958), som dro til Lappland for å bo sammen med samer i ett år.

Samme år ble han cand. mag., og foretok deretter etnografiske studiereiser i Sameland, noe som blant annet bidro til å danne grunnlaget for hans doktordisputas *Arktiske Skinddragter i Eurasien og Amerika* i 1914. I den hadde han lagt merke til snittet i de skinndraktene som de arktiske folkene benyttet, hvor noen knyttet seg til havfangst, og andre gjorde det enklere å jage i løssnø i skogene om vinteren. Ut fra dette vokste teorien fram om to kulturlag i de arktiske strøk; en innlandskultur og en kystkultur.

I 1919 ble han ansatt som underdirektør ved det danske Nationalmuseets 1. avdeling (oldtiden), og i 1922/1923 ledet han en arkeologisk ekspedisjon til Karibia.

## Boplassutgravninger
På 1920- og 1930-tallet deltok Hatt i en lang rekke boplassutgravninger i Midt- og Vestjylland, blant annet byhagen i Ginderup, som han overtok etter forgjengerens død i 1932. Hatt var blant de første innenfor dansk arkeologi som klarte å gjenkjenne oldtidshus som ikke var ødelagt av ild, idet han gravde ut områdene mellom husene, og ikke bare de enkelte hustomtene, som tidligere hadde vært vanlig. På samme måte var det han som i siste liten erkjente at dikevoller i Vestjylland var rester etter oldtidsåkrer, og fikk en stor del av dem oppmålt, før de for evig gikk tapt ved oppdyrkningen av hedene. Åkrene 
han fant fra jernalderen, utgjorde smale rektangulære teiger - alltid omgitt av en liten dikevoll.

## Antikommunist
Under okkupasjonen valgte Hatt å melde seg inn i Dansk-tysk forening, muligvis fordi han anså Tyskland for å være et naturlig og uunngåelig bolverk mot russisk kommunisme. (Foreningen var aktiv 1940–1943.) Etter frigjøringen ble han stilt for en tjenestemannsdomstol, og avskjediget fra universitetet, men med full pensjon. Han ble faglig mer isolert, men fortsatte likevel med å utgi flere store arbeider om arkeologi, og oppnådde også den ære å få et festskrift utgitt til seg på sin 75-årsdag i 1959. Han døde 3 måneder senere.

## Bibliografi (utvalg)
* Gudmund Hatt: *Arktiske Skinddragter- i Evrasien Og Amerika. En etnografisk Studie*; København, F. H. Schultz Forlagsboghandel, 1914
* Martin Vahl og G. Hatt: *Jorden og Menneskelivet*; I-IV; København 1922-1927
* Gudmund Hatt: *To bopladsfund fra den ældre jernalder*; *[[Aarbøger for nordisk Oldkyndighed og Historie]]* 1928, s. 219-260.
* Gudmund Hatt: *En Brændtomt af et Jernaldershus paa Mors; Aarbøger for nordisk Oldkyndighed og Historie* 1930, s. 83-118. 
* Gudmund Hatt: *Prehistoric fields in Jylland; [[Acta Archaeologica]]* II, 1931; s. 117-159 
* Gudmund Hatt: *En jernalders hustomt i Troldtoft, Vind sogn; Aarbøger for nordisk Oldkyndighed og Historie* 1935, s. 47-57.
* Gudmund Hatt: *Jernalderbopladsen ved Ginderup i [[Thy]]; [[Nationalmuseet]]s Arbejdsmark* 1935, s. 37-51.
* Gudmund Hatt: *Oldtidens Landsby i Danmark; [[Fortid og Nutid]]* IX, 1936; s. 97-129
* Gudmund Hatt: *STILLEHAVSPROBLEMER* (*Det kgl. danske geografiske Selskabs kulturgeografiske Skrifter*. Bd. 1). H. Hagerups Forlag, 1936
* Gudmund Hatt: *Landbrug i Danmarks Oldtid; Udvalget for Folkeoplysningens Fremme*. Folkelæsning Nr. 367. Aargang 1937
* Gudmund Hatt: *Afrika og Østasien. Kolonispørgsmaalene; Radiobøgernes Forlag*, København 1938
* Gudmund Hatt: *Jernalders bopladser i Himmerland; Aarbøger for nordisk Oldkyndighed og Historie* 1938, s. 119-266. 
* Gudmund Hatt: *En Boplads fra Germansk Jernalder i [[Oksbøl]]; Fra [[Ribe]] Amt* 1948, s. 36-59.
* Gudmund Hatt: *Nørre Fjand, An Early Iron-Age Village Site in West Jutland; Arkæologisk-kunsthistoriske Skrifter udgivet af Det Kongelige Danske Videnskabernes Selskab*, Bind 2, no. 2; 1957. 
* E. Cecil Curwen & Gudmund Hatt: *Plough and Pasture. The early History of Farming*; New York 1953. 

## Referanser


## Kilder
* Salmonsens konversationsleksikon, 2 udgave, Bind XXIV, s. 471f: Gudmund Hatt
* Brøndsted, Johannes 1959: Gudmund Hatt. *Kuml* 1959 s. 7.
* Feilberg, C. G. 1959: Gudmund Hatt, *Kuml* 1959 s. 9. 
* Jensen, Jørgen 1993: 25 års arkæologi i Danmark. I: Birger Storgaard og Steen Hvass (red.): Da klinger i muld… 25 års arkæologi i Danmark, s. 8-13.
* Kristensen, H. K. 1960: Gudmund Hatt. Fra Ribe Amt 1960 s. 145-148.

## Eksterne lenker
* Niels Nielsen i ''Geografisk Tidsskrift'', Bind 59; 1960)
* Gudmund Hatt: "Om Brugen af Garvemidler hos Naturfolkene" (''Geografisk Tidsskrift'', Bind 21; 1911)
* Gudmund Hatt: "Om den kunstige Formning af Barnehovedet hos de skandinaviske Lapper" (''Geografisk Tidsskrift'', Bind 22; 1913)
* Gudmund Hatt: "Kyst- og Indlandskultur i det arktiske" (''Geografisk Tidsskrift'', Bind 23; 1915)
* Gudmund Hatt: "Rensdyrnomadismens Elementer" (''Geografisk Tidsskrift'', Bind 24; 1918)
* Gudmund Hatt: "Menneskeracerne og deres Udbredelsesmuligheder" (''Geografisk Tidsskrift'', Bind 31; 1928)
* Gudmund Hatt: "Menneskeracerne og deres Udbredelsesmuligheder (afslutning)" (''Geografisk Tidsskrift'', Bind 31; 1928)
* Gudmund Hatt: "Begrebet „Mellemeuropa"." (''Geografisk Tidsskrift'', Bind 32; 1929)
* Gudmund Hatt: "Oltidsagre" (''Historie/Jyske Samlinger'', Bind 5. række, 1; 1932)

### Anmeldelser
* C.G.Feilberg (anmeldelse af: E. Cecil Curwen & Gudmund Hatt: ''Plough and Pasture. The early History of Farming''; New York 1953)